Noh, näete, mul tekkis idee, et asjata on jännata varustuse muretsemisega, van Goghi ajastu riiete hankimise ja muu säärasega. Võib ju vanasse Pariisi ilmuda kas või räbalates,  pantida  esimesse ettejuhtuvasse pandimajja kuldsõrmuse, saadud raha eest rõivastuda,  seejärel müüa juveliirikauplusse kaelakee, hankida selle raha eest omaette sissekäiguga peavari ja nii edasi üha kasvavas tempos. Pealegi pole mingit riski sisse kukkuda, sest midagi pole ju varastatud ega otsita taga. Tegemist on lihtsalt salakaubaga, mis pole toodud üle riigi- vaid ajapiiri.